kardosdrur/scandi-wiki huggingface dataset:
Chinese Super League

Chinese Football Association Super League (中国足球协会超级联赛 中國足球協會超級聯賽 Zhōngguó Zúqiú Xiéhuì Chāojí Liánsài), almindeligvis kendt som Chinese Super League (中超联赛) eller CSL, i dag kendt som Wanda Plaza Chinese Football Association Super League (af sponsorårsager), er den højest rangerede professionelle fodboldliga i Kina. Ligaen hører under det kinesiske fodboldforbund (CFA).

Super League blev skabt ved at den tidligere topliga Chinese Football Association Jia-A League (Chinese Jia-A League) i 2004 skiftede navn til Chinese Super League. Oprindeligt bestod ligaen af 12 hold, men det efterfølgende år blev udvidet til 16 hold. Chinese National Football Jia A League var Kinas første professionelle fodboldliga og blev oprettet i 1994.

Sæsonen 
Sæsonen begynder Februar–Marts og slutter i November–December. I hver sæson spiller holdene mod hinanden to gange. Med 16 hold i ligaen så spiller hvert hold 30 kampe på en sæson, og der spilles i alt 240 kampe.

De to nederst placerede hold rykker ned i Chinese Football Association Jia League China League Division 1 og to hold rykker op.

Nuværende Super League klubber

Mestre

Priser

Mest værdifulde spiller i ligaen 
Ligaens mest værdifulde spiller, kaldet Mr. Football League Golden Ball awards.

Topscorerlisten 
Ligaens topscorer, traditionelt kaldet "Golden Boots Award"

Kilder

Eksterne henvisninger 
 Official site of the Chinese Super League 
 Official site of the Chinese Football Association
 China League and Cup History on RSSSF
 China League and Cup History  at The Chinese Soccer Statistics Collection

Fodboldligaer
Fodbold i Kina
RAF Fighter Command

Fighter Command kontrollerede Royal Air Forces jagerfly fra 1936 til 1968. Fighter Command er særlig kendt for sin rolle i Slaget om England i 1940.

Oversat fra norsk Wikipedia.

Kilder/henvisninger 

Royal Air Force
2. verdenskrig
Aleksandr Aleksandrovitj af Rusland

Aleksandr Aleksandrovitj (, ; født 7. juni 1869, død 2. maj 1870), storfyrste af Rusland, søn af den senere kejser Aleksandr 3. af Rusland og Dagmar af Danmark.

Biografi 
Storfyrst Aleksandr var den næstældste søn af den russiske tronfølger Aleksandr, og således nummer 3 i den russiske arvefølge. Han blev betraget som et mere robust og sundt barn end sin ældre bror, den senere kejser Nikolaj 2. af Rusland.

Han døde allerede året efter sin fødsel af meningitis. Efter hans død fik hans forældre taget et billede af ham, det eneste billede man kender af ham.

Anetavle

Eksterne henvisninger 

Huset Holsten-Gottorp-Romanov
Kongelige fra Rusland
Demis Roussos

Artemios Ventouris Roussos (født 15. juni 1946 i Alexandria, død 25. januar 2015 i Athen) var en græsk sanger.

Han blev født i Egypten af etniske græske forældre George og Olga, og voksede op i Alexandria. Forældrene mistede alt og flyttede til Grækenland efter Suez-krigen.

Han kom med i progressiv rock-bandet Aphrodite's Child med blandt andre Vangelis i 1968, først som sanger, men spillede også af og til bas.

Diskografi 
Aphrodite's Child
 End of the World (1968)
 It's Five O'Clock (1969)
 666 (1972)
Solo (udvalg)

 On the Greek side of my mind (1971)
 Forever and ever (1973)
 My only fascination (1974)
 Auf Wiederseh'n  (1974)
 Souvenirs (1975)
 Happy to be (1976)
 Die Nacht und der Wein (1976)
 Kyrila (1977)
 The Demis Roussos magic (1977)
 Ainsi soit-il (1977)
 Los super 2 LP (1977)
 Demis Roussos(1978)
 Universum (1979)
 Man of the world (1980)
 Roussos live! (1980)
 Demis (1982)
 Attitudes (1982)
 Reflection (1984)
 Senza tempo( 1985)
 Greater love (1986)
 The story of... (1987)
 Come all ye faithful (1987)
 Le grec (1988)
 Time (1988)
 Voice and vision (1989)
 Insight (også kaldet Morning has Broken) (1993)
 Demis Roussos in Holland (1995)
 Immortel (1995)
 Serenade (1996)
 Mon île (1997)
 Auf meinen Wegen (2000)
 Live in Brazil (2006)
 Demis (Maj 2009)

Galleri

Eksterne henvisninger 

 

Sangere fra Grækenland
Personer fra Alexandria
Art rock

Art rock (eller art-rock) er en undergenre af rock, der opstod i Storbritannien i 1960'erne, og som inddrager elementer fra kunst-, avant-garde- og klassisk musik. Med stor inspiration fra The Beatles' album Sgt. Pepper's Lonely Hearts Club Band, blev art rock en form for musik som søgte at "udvide begrænsingerne fra rock & roll", og valgte derigennem en mere eksperimentelt og konceptorienterede indfladsvinkel.

Art rock har adopteret flere elementer fra andre genrer, hvor den mest bemærkelsesvædrige er klassisk musik, men også jazzinspirationer er dukket op på senere værker. På grund af den klassiske indflydelse og den eksperimentielle fremgangsmåde er genren ofte blevet brugt synonymt med progressive rock. Til trods for dette er der dog en række forskelle mellem de to stilarter, f.eks. lægger progressiv rock mere vægt på symfoni og melodi, mens art rock er mere avantgardelignende og med "nyskabende lydstruktur."

Som begreb bruges art rock også som reference til enten klassiskdrevet rock eller progressiv rock-folkemusikfusion. De mest karakteristiske træk er albumorienterede musik inddelt i kompositioner frem for sange, ofte med komplicerede og lange instrumentale passager, symfoni og eksperimenterende stile. Traditionelt var art rock en genre, der knyttede sig til konceptalbums med fantasifulde, filosofiske og politiske sangtekster 

Mens art rock opstod mod slutningen af 1960'erne, havde den sit højeste popularitetsniveau tidligt i 1970'erne med band som Jethro Tull, Electric Light Orchestra, The Moody Blues og Procol Harum.

Referencer

Fodnoter 

Rockgenrer
RAF Bomber Command

Bomber Command kontrollerede Royal Air Forces bombefly fra 1936 til 1968. Under 2. verdenskrig bombede og ødelagde Bomber Command en betydelig del af Nazi-Tysklands industrielle kapacitet og mange tyske byer.

Oversat fra norsk Wikipedia.

Kilder/henvisninger 

Royal Air Force
2. verdenskrig
RAF Coastal Command

Coastal Command kontrollerede Royal Air Forces maritime flyvning og blev oprettet i 1936. Coastal Commands fly skulle dels beskytte egen søfart, som allierede og britiske konvojer og dels angribe både fjendtlige fly, overfladefartøjer og undervandsbåde. Maritime fly blev i høj grad negligeret i Storbritannien i mellemkrigstiden og grundet dette havde Coastal Command en dårlig udgangsposition ved udbruddet af 2. verdenskrig i 1939.

Oversat fra norsk Wikipedia.

Kilder/henvisninger 

Royal Air Force
2. verdenskrig
Mt. Helium

Mt. Helium (tidligere kendt som The Apex Theory) er et amerikansk alternativt rock-band, som blev dannet i 1999 af Ontronik Khachaturian, Art Karamian og David Hakopyan. Sammy J. Watson blev rekrutteret senere, da gruppen ikke kunne finde en dedikerede trommeslager. Bandet udgav deres første ep Extendemo i 2000. Året efter skrev de kontrakt med pladeselskabet DreamWorks Records, hvorigennem de udgav deres anden ep The Apex Theory i oktober 2001. Gruppen optrådte på hovedscenen under turnéen Warped Tour i 2001, og stod også som med-overskrifter til MTV2-turnéen i 2002. I april samme år udgav bandet deres debutalbum Topsy-Turvy, som blev placeret som nummer 6 på Billboard Heatseekers-listen og som nummer 157 på Billboard 200. Efter at have ændret deres navn til Mt. Helium, udgav de deres andet album Faces i juni 2008.

Medlemmer

Nuværende 
 Art Karamian — Guitar, Vokal
 David Hakopyan — Bas
 Sammy J. Watson — Trommer

Tidligere 
 Ontronik Khachaturian — Vokal(1999–2002)

Diskografi 
 Topsy-Turvy (2002)
 Faces (2008)

EPer 
 The Apex Theory (2001)
 Inthatskyissomethingwatching (2004)
 Lightpost (2007)

Referencer

Fodnoter 

Rockgrupper fra USA
Karl den Dristige, hertug af Burgund

Karl den Dristige ( eller Charles le Téméraire  født (10. november 1433, død 5. januar 1477) blev den sidste hertug af Burgund.

Regent af Burgund og  Nederlandene 
Ved sin far Philip den Godes død i 1467 blev Karl hertug af Burgund og Nederlandene (svarer stort set til nutidens Belgien og Luxembourg). 

Karl den Dristige ønskede at få Burgund ophøjet til kongerige. Derfor lå han i evig strid med kong Ludvig 11. af Frankrig. Karl forsøgte at erobre hertugdømmerne Bar og Lothringen for at få sammenhæng mellem sine luxembourgske besiddelser og hertugdømmet Burgund. Under kampen om Lothringen faldt Karl i Slaget ved Nancy (Bataille de Nancy) i 1477. Hans maltrakterede lig blev først fundet tre dage senere.

Han blev begravet i Nancy, men i 1550 krævede hans oldebarn og arving Karl 5. ham flyttet til Vor Frues Kirke i Brugge ved siden af hans datter Marie. I 1562 fik Karl 5.s søn Filip 2. af Spanien bygget et mausoleum i tidlig renæssancestil, som stadig ekstisterer.
Ved udgravninger i 1979 blev rester af Marie fundet i en blykiste, mens der blev ikke fundet rester af Karl.

Familie 

Karl den Dristige var søn af hertug Philip den Gode af Burgund og prinsesse Isabella af Portugal (1397–1471) og blev født i Dijon. 
Karl giftede sig med prinsesse Isabella af Bourbon. De fik datteren Marie, der arvede faderens titel og hans nederlandske besiddelser.

Burgunds opløsning 
Efter Karl den Dristiges død blev hertugdømmet Burgund erobret af kong Ludvig 11. af Frankrig. Karls datter Marie den Rige af Burgund overtog faderens nederlandske besiddelser. 
 
Få måneder efter sin fars død giftede Marie sig med ærkehertug Maximilian af Østrig. Han blev tysk-romersk kejser som Maximilian 1. Gennem dette ægteskab faldt Nederlandene i habsburgernes hænder.

Referencer 

  

Kongelige fra Frankrig
Riddere af Den gyldne Vlies
Charles W. Morris

Charles William Morris (23. maj 1901 i Denver, Colorado – 15. januar 1979 i Gainesville, Florida) var en amerikansk semiotiker og filosof. Han studerede psykologi under George Herbert Mead og blev påvirket af behaviorismen. Senere rejste han til østen og til Europa hvor han blev påvirket af Wienerkredsen og logisk positivisme. Han er især kendt for sin semiotiske teori som fik stor indflydelse på lingvistikken i midten af det tyvende århundrede. Her inddelte han studiet af tegnsystemer i tre: syntaks, relationen imellem tegn og andre tegn, semantik relationen mellem tegn og objekter i verdenen, og pragmatik relationen mellem tegn og de personer der bruger dem.

Referencer 
 

Filosoffer fra USA
Personer fra Denver
Mežapark friluftsscene

Mežapark friluftsscene () er en stor friluftsscene i bydelen Mežaparks i den nordlige del af Riga, hovedstaden i Letland. Siden 1955 afholdes de lettiske sang- og dansfestivaler på Mežapark friluftsscene.

Historie 
Friluftsscenen opførtes i 1950 efter et projekt af arkitekt og ingeniør Vladimir Sjnitnijkov () i den nordlige del af Mežaparks, som på det tidspunkt ikke var bebygget og kun bestod af fyrreskov. Friluftsscenens scenedel opførtes beliggende i retning mod nordvest, og der blev bygget lange bænke i vingeforme med plads til 30.000 tilskuere – selvom der ved sang- og dansfestivalen i 1988 var op til 200.000 tilskuere. Friluftsscenen gennemgik en renovation i den tidlige begyndelse af 1990'erne, hvor scenens bredde udvidedes fra 85 til 146 meter for at kunne rumme op til 13.000 sangere.

Kilder 

Bygninger, konstruktioner og anlæg i Riga
Etableret i 1950
Karl Bühler

Karl Ludwig Bühler (27. maj 1879 – 24. oktober 1963) var en tysk psykolog og lingvist. Inden for psykologi kendes han for sit arbejde med gestaltpsykologi, og som en af grundlæggerne af Würzburg-skolen i psykologi. I lingvistik og semiotik kendes han for sin Organon-kommunikationsmodel og hans analyse af deiksis som sprogfænomen. Han var vejleder for Karl Popper ved universitetet i Wien. Under 2. verdenskrig flygtede han til England og derefter til USA hvor han underviste indtil sin død.

Se også
 Roman Jakobsons kommunikationsmodel

Psykologer fra Tyskland
Semiotikere
Effektelektronik

Effektelektronik er anvendelsen af faststof elektronik til styring og omsætning/konvertering af elektrisk energi. Effektelektronik henfører også til forskningsfeltet elektroingeniørvidenskab, som omfatter design, styring, beregning og integrering af ikke-linear, tidsvarierende energi processerende elektroniksystemer med hurtig dynamik.

Introduktion 

Effektelektronik konverter kan findes overalt hvor der er behov for at ændre en elektrisk energi (f.eks. ændre dens spænding, strøm, fase eller frekvens). Disse konverteres effektområde spænder fra nogle milliwatt (som i en mobiltelefon) til hundreder af megawatt (f.eks. i en HVDC transmissionssystem). I "klassisk" elektronik anvendes elektriske strømme og spændinger til at formidle data (information), hvorimod effektelektroniks rolle er at formidle/omsætte elektrisk energi. Derfor er hovedmålet indenfor effektelektronik dens effektivitet.

De første meget højeffektelektronik enheder var kviksølvrør. I moderne systemer udføres omsætningen halvleder kontakt enheder såsom dioder, tyristorer og transistorer – og som blev udviklet af R. D. Middlebrook og andre i begyndelsen af 1950'erne. I modsætning til elektroniske systemer som tager sig af transmission og processering af signaler og data, tager effektelektronik sig af elektrisk energi processering. En AC/DC-konverter (ensretter) er den hyppigste effektelektronik enhed fundet i mange forbrugerelektronik apparater, f.eks. fjernsyn, PCere, akkumulatorladere, ovs. Effektområdet er typisk fra 10 watt til adskillige hundreder watt. I industrien er de almindeligste anvendelser variabel frekvens vekselretter som anvendes til at styre en induktionsmotor. Variabel frekvens vekselretteres effektområde starter ved nogle hundreder watt og slutter ved omkring 10 megawatt.

Effektkonverteres systemer kan klassificeres efter input og output effekttypen:
 AC til DC (ensretter)
 DC til AC (vekselretter)
 DC til DC (DC-til-DC-konverter)
 AC til AC (AC-til-AC-konverter)

Se også 
 Safe operating area

Kilder/referencer 
 Issa Batarseh, "Power Electronic Circuits" by John Wiley, 2003.
 S.K. Mazumder, "High-Frequency Inverters: From Photovoltaic, Wind, and Fuel-Cell based Renewable- and Alternative-Energy DER/DG Systems to Battery based Energy-Storage Applications", Book Chapter in Power Electronics handbook, Editor M.H. Rashid, Academic Press, Burlington, Massachusetts, 2010.
 V. Gureich "Electronic Devices on Discrete Components for Industrial and Power Engineering", CRC Press, New York, 2008, 418 p.
 Editor: Semikron, Authors: Dr. Ulrich Nicolai, Dr. Tobias Reimann, Prof. Jürgen Petzoldt, Josef Lutz: Application Manual IGBT- and MOSFET-power modules, 1. edition, ISLE Verlag, 1998,  online version 
 R. W. Erickson, D. Maksimovic, Fundamentals of Power Electronics, 2nd Ed. , Springer, 2001,

Eksterne henvisninger 

 Interactive Power Electronics Seminar (iPES)
Kunstnerens rolle i samfundet gennem tiderne

Kunstnerens rolle i samfundet gennem tiderne har været varieret, i dag kan den udtrykkes som dette citat af filminstruktøren Morten Hartz Kaplers 

Denne udtalelse kom forbindelse med Kaplers debutspillefilm, den politiske satire AFR.

Dette betyder ikke at al kunst i dag har et egentlig formål, det skabes ofte kunst udaf en kunstnerisk nødvendighed uden formål.

Antikken

Middelalderen

Renæssancen

Romantikken

Den danske guldalder 
Maleren Constantin Hansen kommenterede med sit bestillingsværk Den Grundlovgivende Rigsforsamling indførelsen af grundloven i Danmark. Værket var et bestillingsarbejde til Alfred Hages hjem. Det blev malet i tidsrummet 1860-1864. Efter ophængning i Hages hjem fik offentligheden adgang til at bese værket mod betaling, i alt 2898 betalte for at se billedet i tidsrummet fra 31. maj til 14. juni 1865, de indsamlede midler gik til Comitéen for de troe og trængende Slesvigere (se Treårskrigen). Kunstneren Constantin Hansen har her tilføjet Grundtvig på billedet selvom han ikke var med til åbningsmødet i rigsforsamlingen den 23. oktober 1848, han blev først valgt ved et suppleringsvalg i november måned samme år. Placeringen af Grundtvig i forsvindingspunktet giver ham en "glorie" og med "glorien" tilkendegiver Constantin Hansen, at demokratiet bør bygge på Grundtvigs lære og livssyn.

Avantgarde-begrebet

Kunstnerens ændrede rolle i lyset af nye medier og kunstformer 
Marco Evaristti gør organdonation til en kunst, via Internettet på hjemmesiden LIFEAUCTION – UDVEKSLING AF SUNDHED OG FATTIGDOM  Selvom det er ulovligt at handle med andres organer, tager rige europæere til Indien og køber de fattiges nyrer dér. Og det er det, Marco Evaristti vil sætte fokus på med sin kunst.

siger Thomas Ploug, der er formand for Etisk Råds arbejdsgruppe om kommercialisering af kroppen.

Kilder 
 Hannemarie Ragn Jensen. Verden set på ny: fotografi og malerkunst i Danmark 1840-1900, '"En bedrift – Den Grundlovgivende Rigsforsamling malet af Constantin Hansen", side 31-42, 
 Bjarne Jørnæs. Constantin Hansen 1804-1880, "Den grundlovgivende Rigsforsamling – en tekstmosaik", side 101-110,

Referencer 

Rolle i samfundet gennem tiderne
Samfund
Akkumulatorlader

En akkumulatorlader er en enhed, som anvendes til at overføre elektrisk energi ind i en akkumulator ved at sende en elektrisk strøm gennem den.

En akkumulatorlader udgøres af en strømforsyning og en laderegulator.

Ladestrømmen afhænger af den anvendte akkumulatorteknologi og akkumulatorens kapacitet. For eksempel vil ladestrømmen som skal lade en 12 V blysyreakkumulator vil være meget forskellige fra strømmen til en mobiltelefon-akkumulator.

Se også 
 Batterieliminator
 Batteriholder
 Smart akkumulatorlader
 Batteristyresystem
 Lithium-ion-akkumulator
 Solenergi
 Solcellelampe
 Underwriters Laboratories (UL) certification.

Akkumulatorteknik
Effektelektronik
Anmary

Linda Amantova, kendt under kunstnernavnet Anmary, er en lettisk sangerinde. Den 18. februar 2012 vandt hun det lettiske melodi grand prix og repræsenterede derfor Letland ved Eurovision Song Contest 2012 i Baku med sangen Beautiful Song, hvor hun blev nr. 15/16 med 25/23 point i 1. semifinale, og ikke deltog i finalen.

Noter 

Sangere fra Letland
Letlands Eurovision Song Contest-deltagere 
Deltagere ved Eurovision Song Contest 2012
Natura 2000-område nr. 21 Ejstrup Klit, Egvands Bakker og Lien med Underlien

Natura 2000-område nr. 21 Ejstrup Klit, Egvands Bakker og Lien med Underlien. Naturplanområdet er et stort, sammenhængende
klitlandskab, som er dannet på marint forland, dels af den op til 66 meter høje
og langstrakte kystskrænt Lien. Området har et areal på 2.347 hektar, og består af EU-habitatområdeerne
H193 og H219. I 2009 blev området fredningsmæssigt samlet i en fredning på i alt 3000 hektar, et areal der indeholder flere ældre fredninger, hvoraf den ældste, af Fosdalen, er fra 1902.

H193 
Habitatområde H193 er den nordlige del af naturplanområdet, og er et sammenhængende klitlandskab, som er dannet på det marine forland, mellem Slettestrand mod vest og Blokhus mod nordøst.
1.128 ha ud af 1.301 ha i H193, Ejstrup Klit og Egvands Bakker er naturtyper omfattet af naturbeskyttelseslovens § 3.

[[Danske arter af planter og dyr som er beskyttet i kraft af Habitatdirektivets Bilag II|Bilag II-arten]] Hedepletvinge findes i den østlige del af H193, med en så stor bestand, at den har regional til national betydning. andre sommerfugle i området er Hvidtjørnsmåler
og Okkergul Bladmåler.

I klitlavninger findes den meget sjældne orkidé, Thy-Gøgeurt, som er en af
vore meget få endemiske karplanter. Af andre væsentlige arter i området kan nævnes: Klit-Rose, Klit-Siv, Nikkende Kobjælde, Kattefod, Sand-Frøstjerne, Strand-Mandstro, Mose-Troldurt, Spyd-Pil, Sand-Rottehale, Sump-Hullæbe,
Bakke-Gøgelilje og Plettet Gøgeurt.

Ved Tranum Strand, der ligger ved grænsen mellem de to habitatområder, har der frem til slutningen af 1800-tallet været drevet skudehandel med Norge, og Tranum Strandgård, der i dag er et kulturcenter, er opført i forbindelse med denne handel.

H219 
Habitatområde H219, der er den sydlige del af naturplanområdet, præges af den markante littorinaskrænt Lien, men består også af de store sammenhængende klitlandskaber på det flade marine forland Underlien ud mod Jammerbugt. Kystskrænten gennemskærer af flere markante dale, og den rummer værdifulde forekomster af både sure og kalkrige overdrev og enebærkrat, samt heder, kildevæld og rigkær. Blandt de mange klittyper er især de ca. 40 ha med enebærklit unikke.
859 ha af de 1.046 ha i habitatområde 219 er § 3-naturtyper.

I området findes flere steder de sjældne orkidéer Sump-Hullæbe og Purpur-Gøgeurt, og desuden flere sjældne bregnearter bl.a. Rundfinnet radeløv og Skør Bægerbregne.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner, til gennemførelsen af planen. Planen videreføres og videreudvikles i anden planperiode 2016-21.

Natura 2000-området ligger i Jammerbugt Kommune, og naturplanen er koordineret med vandplanen 1.1 Nordlige Kattegat, Skagerrak.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området
 Naturplanen
 Naturplanen 2016-2021
 Basisanalysen for H193
 Basisanalysen for H219
 Basisanalyse 2016-2021

Natura 2000-planer
Lokaliteter i Jammerbugt Kommune
EU-habitatområder i Danmark
Klitter i Danmark
Thomas Sebeok

Thomas Albert Sebeok (født Sebők; 9. november 1920 i Budapest, Ungarn, død 21. december 2001 i Bloomington, Indiana) var en amerikansk semiotiker og lingvist. Han var professor i lingvistik ved Indiana Universitet. Som lingvist specialiserede han sig i det uralske sprog Mari, som han udgav mange beskrivelser af. Som semiotiker var han en af de første semiotikere til at optage Jakob von Uexkülls ideer og dermed definere zoosemiotik og biosemiotik som et felt indenfor den almene semiotik. Gennem sine mange redigerede antologier og forskningshistoriske oversigter var han desuden en af de vigtiste forskere til at definere moderne semiotik som et selvstændigt forskningsfelt med sin egen historie. Han var også chefredaktør af tidsskriftet Semiotica fra det blev grundlagt i 1969 til sin død i 2001. 

Født i Ungarn emigrerede han til England for at studere ved Cambridge, derfra tog han til USA hvor han opnåede statsborgerskab i 1944. Han studerede først ved Chicago og siden ved Princeton, hvor han skrev sin afhandling i lingvistik under vejledning af Roman Jakobson.

Referencer 

Lingvister fra USA
Personer fra Budapest
Semiotikere
Hvalsøspillemændene

Hvalsøspillemændene var en dansk spillemandskvartet, som udviklede sig til et folk- og countryrock partybands. Hvalsøspillemændene eksisterede fra 1972 til 1979 og udgav tre albums.

Bandet opstod i 1972 hos musikeren og komponisten Anders Roland på Østergade 1 i Hvalsø, da han og den senere filminstruktør Steen Rasmussen (kendt fra Wikke & Rasmussen) begyndte at spille sammen. Roland skrev melodierne, mens Rasmussen skrev teksterne og var forsanger.

Bandet havde i sin levetid stor udskiftning blandt musikerne, og ud over Roland og Rasmussen var bl.a. Mathilde og Peter Viskinde med i bandet.

Hvalsøspillemændene blev opløst i 1979, og Østergade 1 er i dag forsamlinghuset i Hvalsø.

Musikere i Hvalsøspillemændene 
 Anders Roland
 Steen Rasmussen
 Søren Berggreen
 Vagn Hansen
 Jesper Hindø
 Mathilde
 Leif Megyessi
 Jesper Bach
 Poul Jensen
 Asger Jacobsen
 John Olsen
 Jan Andersen
 H.C. Mogensen
 Ib Tranø
 Jens Rugsted
 Jens Breum
 Ole Halfdan
 Mogens Ostermann
 Peter Viskinde
 Hans Rørdam

Diskografi 
 Strejken på Politiken (1972), single i fællesskab med grafikerne på Politiken
 Lindø-sange (1973), EP i fællesskab med arbejderne på Lindøværftet
 Kom Ind (1975) LP, debut-album
 Østen for Solen (1978), LP
 Digter og Bonde (1979), LP

Ekstern henvisning 
 Fra begyndelsen – et personligt tilbageblik af Anders Roland 

Folkemusikgrupper fra Danmark
Musikgrupper fra 1972
Har spillet på Roskilde Festival
Kirke Hvalsø
Jake Livermore

Jake Livermore (født 14. november 1989 i Enfield) er en engelsk fodboldspiller, der spiller i Premier League hos West Bromwich Albion.

Livermore har tidligere repræsenteret blandt andet Tottenham, Leeds og Derby.

Livermore står (pr. april 2018) noteret for syv kampe for det engelske landshold, som han debuterede for i 2012.

Referencer

Eksterne henvisninger 

Fodboldspillere fra England
Fodboldspillere fra Tottenham Hotspur F.C.
Fodboldspillere fra Milton Keynes Dons F.C.
Fodboldspillere fra Crewe Alexandra F.C.
Fodboldspillere fra Derby County F.C.
Fodboldspillere fra Peterborough United F.C.
Fodboldspillere fra Ipswich Town F.C.
Fodboldspillere fra Leeds United F.C.
Fodboldspillere fra Hull City A.F.C.
Personer fra London